text: ভোটের সার্বিক পরিস্থিতি খুবই ভাল, এখন পর্যন্ত সুষ্ঠু ও সুন্দর পরিবেশে ভোট গ্রহণ চলছে বলে জানিয়েছেন স্বরাষ্ট্রমন্ত্রী আসাদুজ্জামান খান কামাল। তিনি বলেন, কোথাও কোন ধরনের অপ্রীতিকর ঘটনার খবর পাওয়া যায়নি। তিনি সুন্দর ও নিরাপদ পরিবেশে ভোট গ্রহণ সম্পন্ন হবে বলে আশা প্রকাশ করেছেন। স্বরাষ্ট্রমন্ত্রী আজ সকাল ১১ টার দিকে ঢাকা উত্তর সিটি কর্পোরেশনের (ডিএনসিসি) আওতাধীন রাজধানী উচ্চ বিদ্যালয় কেন্দ্রে ভোট প্রদান শেষে সাংবাদিকদের প্রশ্নের জবাবে এ কথা বলেন।
  অপর এক প্রশ্নের জবাবে মন্ত্রী বলেন, কেন্দ্রে ও মাঠে পর্যাপ্ত নিরাপত্তা ব্যবস্থা রয়েছে এবং নিরাপত্তা বাহিনী যেকোন ধরনের প্ররিস্থিতি মোকাবেলা করতে প্রস্তুত রয়েছে। নিরাপত্তা নিয়ে কোন ধরণের আশংকা নেই বলেও জানান তিনি।
  তিনি কেন্দ্রে এসে নিজেদের পছন্দের প্রার্থীর পক্ষে ভোটাধিকার প্রয়োগ করতে ভোটারদের প্রতি আহ্ববান জানান।